
Chinuită până la moarte din pricina iubirii ei de Dumnezeu, Sfânta mare muceniţă 
Anastasia şi-a păstrat credinţa şi a ales viaţa veşnică. Din neam de romani, vieţuind 
în vremea împăraţilor Deciu şi Valerian, Sfânta Anastasia a păşit pe calea mona- 
hismului încă din tinereţe, îndeplinindu-și ascultările într-o mănăstire. Mărtu- 
risindu-şi credinţa în Dumnezeu fără ezitare, a fost bătută cu toiege şi întinsă pe 
jăratic, spânzurată pe lemn şi străpunsă cu sulițe şi supusă la multe alte torturi. În 
cele din urmă, a trecut la cele veşnice după ce i-a fost tăiat capul cu sabia. 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Orfană ai rămas de mică fiind de trei ani, dar Părintele orfanilor, care nu părăseşte 
pe cei străini, a rânduit ca să fii luată într-un sfânt locaş al unei mănăstiri, unde ai 
crescut cu multă grijă. Acolo cu darul lui Dumnezeu ai învăţat sfânta credinţă şi te- 
ai încununat cu frumoase virtuţi, ajungând la desăvârşirea sfinţeniei, pentru care 
noi te lăudăm: Bucură-te, cuvioasă muceniţă Anastasia, mult pătimitoare! 


Icosul 1 

În post, privegheri şi rugăciuni neîncetate ai crescut şi ai petrecut în sfânta mă- 
năstire, unde cu tot sufletul ai slujit Domnului. Ca un crin alb ai înflorit în grădina 
lui Hristos, împodobindu-ţi fecioria cu virtuţi sfinte, ai ajuns bine plăcută Domnu- 
lui, pentru aceasta noi te lăudăm aşa: 

Bucură-te, Sfântă Anastasia fecioară prea frumoasă; 

Bucură-te, cea prea mult lăudată întru învăţătura creştinească; 

Bucură-te, căci Dumnezeu a vrut ca să te ocrotească; 

Bucură-te, în viaţa călugărească să te desăvârşească; 

Bucură-te, cu darul Său din restriştea lumii te-a luat; 

Bucură-te, şi cu lumina Sa, mintea ţi-a îmbrăţişat; 

Bucură-te, odraslă sfântă de Hristos aleasă; 

Bucură-te, ca să-l ajungi scumpă mireasă; 

Bucură-te, pasăre măiastră care cânţi noaptea la rugăciune; 

Bucură-te, ceea ce ai fost scoasă din a lumii deşertăciune; 

Bucură-te, cuvioasă muceniţă Anastasia, mult pătimitoare! 


Condacul al 2-lea 

Dar vrăjmaşul neamului omenesc, văzând nevoinţele tale cele sfinte, prin care era 
călcat de fecioreştile tale picioare, a pornit asupra ta războiul lui pe faţă; a început 
prin oameni vicleni a te pâri la păgânii cei cumpliţi, precum că eşti frumoasă la 
chip şi că eşti într-o mănăstire, unde cânţi lui Dumnezeu: Aliluia! 


Icosul al 2-lea 

Auzind aceasta necuratul ighemon, a poruncit ca să te ia cu sila de la mănăstire şi 
mergând cei trimişi au zdrobit uşile cu securi. Atunci a fost mare frică asupra 
mieluşiţelor lui Hristos, dar egumena te întărea pe tine, Sfântă Anastasia, ca să 
primeşti cununa cea mucenicească. Tu cu multă bărbăţie ai stat în faţa tiranilor, iar 
noi te lăudăm cu drag: 

Bucură-te, Sfânta Anastasia, căci pe vrăjmaş l-ai biruit; 

Bucură-te, cu postiri şi neîncetate rugăciuni sub picioare l-ai strivit; 

Bucură-te, şi cu mare ruşine el s-a depărtat de tine; 

Bucură-te, că atunci vrăjmaşul a început război pe faţă; 

Bucură-te, şi a început prin oameni vicleni să te pârască; 

Bucură-te, căci a ta viaţă sfântă, o, a descoperit; 

Bucură-te, şi te-a arătat la ighemonul cel cumplit; 

Bucură-te, că el atunci a trimis oşteni la mănăstire, ca să te ia cu sila; 

Bucură-te, şi să te ducă în faţa lui cea fără de milă; 

Bucură-te, ceea ce ai avut luptă mare; 

Bucură-te, ceea ce ai început ca să suferi pentru Domnul chinuri amare; 

Bucură-te, cuvioasă muceniţă Anastasia, mult pătimitoare! 


Condacul al 3-lea 

Sofia cea cu viaţă sfântă te-a întărit frumoasă Anastasia cu poruncile dumnezeieşti, 
îndemnându-te la mari virtuţi şi multă sfinţenie, ca să biruieşti în faţa vrăjmaşilor şi 
să primeşti de la Domnul cununa cea neveştejită a Împărăției cereşti. Iar tu ascultai 
de ea cu râvnă şi cântai lui Dumnezeu: Aliluia! 


Icosul al 3-lea 

Atunci când te sfătuia mama ta cea duhovnicească, deodată ca nişte fiare sălbatice 
au năvălit trimişii ighemonului şi cu mare silnicie în grabă te-au apucat şi legându- 
te cu lanţuri, te-au dus la păgânul cel necurat. Iar tu răbdai o răpire aspră ca aceasta 
cu mulțumire, pentru care îţi cântăm aceste laude: 

Bucură-te, Sfântă Anastasia cea de sfinţenie iubitoare; 

Bucură-te, ceea ce ai fost înzestrată cu multă răbdare; 

Bucură-te, ceea ce în poruncile Domnului te-ai întărit; 

Bucură-te, căci cu frică şi cu dragoste le-ai păzit; 

Bucură-te, căci de stareţa Sofia cea înţeleaptă ai fost îngrijită; 

Bucură-te, căci pentru mărturisirea lui Dumnezeu ai fost pregătită; 
Bucură-te, ceea ce te-ai supus la jertfă mare; 

Bucură-te, ceea ce te-ai pregătit pentru a muceniciei încununare; 
Bucură-te, căci tiranui au năvălit ca nişte lupi la tine; 

Bucură-te, şi te-au legat cu lanţuri de fier cu mare asprime; 
Bucură-te, din locaşul cel sfânt cu silnicie te-au luat; 

Bucură-te, şi la ighemonul cel cumplit te-au înfățişat; 

Bucură-te, cuvioasă muceniţă Anastasia, mult pătimitoare! 


Condacul al 4-lea 

Adunarea cea păgânească a închinătorilor de idoli, împreună cu ighemonul Prov, 
te-au cercetat de unde eşti şi din ce neam porneşti. Atunci ai răspuns că eşti 
creştină şi că te numeşti cu numele de „Înviere” şi cânţi Dumnezeului cel adevărat: 
Aliluia! 


Icosul al 4-lea 

Ighemonul cu multă asprime a voit a te înfricoşa, iar apoi cu multe amăgiri viclene 
ţi-a arătat ţie muceniţă, că îți va da desfătări şi bucurii lumești şi o viaţă plină de 
avuţii ca fără trudă să trăieşti, numai să te supui la voia sa. Dar tu cu mare bărbăţie 
ŞI cu voință mucenicească ai respins vicleşugurile lui şi numai la Dumnezeu ai 
cugetat rugându-te. Pentru aceasta auzi de la noi: 

Bucură-te, ceea ce spre Ierusalimul cel ceresc cu mare avânt ai pornit; 

Bucură-te, ceea ce de Dumnezeu ai avut dor nemărginit,; 

Bucură-te, ceea ce porţi numele cel sfânt al Învierii; 

Bucură-te, ceea ce ai pornit pe calea jertfirii; 

Bucură-te, căci amăgirile tiranului nu te-au înşelat; 

Bucură-te, căci aurul şi bogăţiile lui le-ai defăimat; 

Bucură-te, căci mintea ta a fost sfântă păzitoare; 

Bucură-te, ceea ce ai trecut prin grea încercare; 

Bucură-te, porumbiţa Domnului cea mult frumoasă; 

Bucură-te, ceea ce ai spart cursa cea diavolească; 

Bucură-te, cuvioasă muceniţă Anastasia, mult pătimitoare! 


Condacul al 5-lea 
Cu multă tărie şi înţelepciune ai defăimat şi respins sfaturile prigonitorului şi 
călcând capul şarpelui celui viclean, cântai în inima ta lui Dumnezeu: Aliluia! 


Icosul al 5-lea 
Aprinzându-se de mânie, a poruncit ighemonul să fii bătută peste față şi să fu 
dezbrăcată de haine în faţa norodului. Dar tu, Sfântă Anastasia, ai răbdat această 

ruşine pentru Hristos, care a fost dezbrăcat pe dealul Golgotei. Pentru aceasta noi 
te lăudăm aşa: 

Bucură-te, ceea ce către Domnul să mergi te-ai grăbit; 
Bucură-te, ceea ce ai primit ca şi Stăpânul palme peste faţă; 
Bucură-te, ceea ce de a tale haine ai fost dezbrăcată; 
Bucura-te, ceea ce ai defăimat a lumii trecătoare viaţă; 
Bucură-te, căci şi Domnul pe Golgota a fost dezgolit,; 
Bucură-te, că şi tu pentru EI, aşa ai pătimit; 

Bucură-te, fecioară cuvioasă şi mult răbdătoare; 

Bucură-te, a cerescului Eden pregătită floare; 

Bucură-te, cuvioasă muceniţă Anastasia, mult pătimitoare! 


Condacul al 6-lea 

Apoi au pus pe muceniţa Domnului cu faţa la pământ, legată de patru ţăruşi, au 
aprins sub ea foc de smoală cu pucioasă ca s-o înece cu fum şi pe spate au bătut-o 
cu putere foarte cumplit. Aşa au chinuit-o, multă vreme, până ce au obosit tiranil. 
lar mireasa Domnului cu neînfricare în taină lăuda pe Dumnezeu, cântând: Aliluia! 


Icosul al 6-lea 

După această muncă pe care a suportat-o cu tărie, păgânii au legat-o de o roată 
cumplită, pe care dacă au învârtit-o, oasele Sfintei le-a zdrobit. Atunci cu mare glas 
s-a rugat lui Dumnezeu şi deodată o mână nevăzută a dezlegat-o şi a făcut-o sănă- 
toasă, iar noi văzând această minune te lăudăm aşa: 

Bucură-te, Sfântă Anastasia, care multe munci ai suferit pentru Hristos; 

Bucură-te, căci tiranii te-au legat la stâlp cu faţa în jos; 

Bucură-te, căci şi arderea focului cea cumplită, o, ai suferit; 

Bucură-te, că şi pe spate cu toiege ai fost bătută; 

Bucură-te, că atunci inima ta la cer a fost înălţată; 

Bucură-te, fecioară aleasă, cea de multe chinuri purtătoare; 

Bucură-te, ceea ce ai fost strânsă pe roata îngrozitoare; 

Bucură-te, ceea ce ai biruit cu puterea Mântuitorului; 

Bucură-te, stâncă nesfărămată de dogoarea focului; 

Bucură-te, porumbiţa lui Hristos cea curajoasă; 

Bucură-te, a Raiului vieţuitoare drăgălaşă; 

Bucură-te, cuvioasă muceniţă Anastasia, mult pătimitoare! 


Condacul al 7-lea 

Necuratul ighemon văzând o minune ca aceasta, cum din toate muncile ai ieşit 
biruitoare şi cu sănătate, nu a înţeles darul lui Dumnezeu, căci era orbit de răutatea 
cea diavolească. Atunci a poruncit să o spânzure de un lemn şi să-i strunjească 

trupul cu ghiare de fier. Dar Sfânta Anastasia a primit şi această muncă cumplită cu 
bucurie, cântând lui Dumnezeu: Aliluia! 


Icosul al 7-lea 

Aşa au chinuit trupul sfintei, strunjindu-l încât se rupea carnea de pe dânsul şi 
cădea la pământ. lar mieluşiţa Domnului lisus îşi ridica ochii sufletului la cer, 
înălţând rugăciuni şi mărturisind pe Dumnezeu. Noi văzând cumplita-i muncă, o 
pomenim aşa: 

Bucură-te, Sfântă Anastasia, mieluşiţa cea curată a lui Hristos; 

Bucură-te, căci asupra ta s-a pornit şarpele cel prea mânios; 

Bucură-te, căci la altă şi grea muncă a voit să te căznească; 

Bucură-te, şi a poruncit ca la stâlp să te lege şi cumplit să te strunjească; 

Bucură-te, ceea ce în chinuri aveai bucurie; 

Bucură-te, a îngerilor veselie; 

Bucură-te, căci dracilor ai fost spaimă mare; 

Bucură-te, a tiranilor grea amorţire; 

Bucură-te, turturica Domnului cea binecuvântată; 

Bucură-te, privighetoarea Raiului a Treimii cântătoare; 

Bucură-te, cuvioasă muceniţă Anastasia, mult pătimitoare! 


Condacul al 8-lea 

Spurcatul călău a poruncit cu răutate mare ca să 1 se taie sânurile miresei lui 
Hristos cu un brici veninat. Atunci, curgându-i sângele foarte tare, i-a venit o mare 
slăbiciune muceniţei şi o sete amară cuprinzând-o, a cerut apă ca să bea, iar cu 
simţurile pline de durere cânta lui Dumnezeu: Aliluia! 


Icosul al 8-lea 

Un milostiv cu numele Chiril i-a dat apă muceniţei, care după ce a băut i-a zis: „Să 
lar ighemonul îi spunea: „Ţi-ajung 

muncile Anastasio, sau mai vrei sa fii muncită?”. Dar sfânta a zis că mai primeşte 

cu râvnă şi alte munci pentru Hristos, pentru care o lăudăm aşa: 

Bucură-te, Sfântă Anastasia, ceea ce toate chinurile le-ai răbdat cu tărie; 

Bucură-te, căci vrăjmaşul tiran a poruncit cu străşnicie; 

Bucură-te, că sânurile tale să ţi le taie cu briciul veninat; 

Bucură-te, că şi această muncă, o, ai purtat; 

Bucură-te, căci mult sânge ţi-a curs pe pământ; 

Bucură-te, că atunci o sete amară te-a cuprins; 

Bucură-te, căci Chiril cel înzestrat cu mila de sus; 

Bucură-te, că el apă să te răcoreşti ţi-a adus; 

Bucură-te, fiica Domnului binecuvântătoare; 

Bucură-te, ce ai suferit răni iuți şi usturătoare; 

Bucură-te, căci sângele tău cel fecioresc şi sfânt; 

Bucură-te, pentru Hristos l-ai vărsat pe pământ; 

Bucură-te, cuvioasă muceniţă Anastasia, mult pătimitoare! 


Condacul al 9-lea 

Văzând tiranul că şi aceasta o răbda cu tărie, a poruncit ca să-i smulgă unghiile de 
la mâini şi picioare cu cleştele. Slăbind iarăşi, a cerut apă şi acelaşi Chiril i-a adus, 
întărind-o şi cântând în inima lui: Aliluia! 


Icosul al 9-lea 

Văzând muncitorul pe Chiril că aduce apă muceniţei, şi-a dat seama că este creştin 
şi a poruncit de i-a tăiat capul cu sabia. lar noi cădem cu smerenie în faţa sfinților 
şi-i lăudăm aşa: 

Bucură-te, Sfântă Anastasia, căci încă o groaznică muncă ai suferit; 

Bucură-te, de a smulgerii unghiilor chinuire; 

Bucură-te, de tăierea picioarelor, mâinilor şi a dinţilor sfărămare; 

Bucură-te, căci ai cerut iarăşi apă în muncire; 

Bucură-te, şi Chiril ţi-a adus iarăşi cu grăbire; 

Bucură-te, căci pentru Hristos lisus ţi-a dat apă; 

Bucură-te, căci pentru Uns Mântuitor şi-a dăruit prin sabie a sa viaţă; 

Bucură-te, muceniţă de mâniosul şarpe nebiruită; 

Bucură-te, podoaba mucenicilor cea prea slăvită; 

Bucură-te, cuvioasă muceniţă Anastasia, mult pătimitoare! 


Condacul al 10-lea 

Norodul care era de faţă a început a defăima pe tirani pentru cruzimea lor cea 
sălbatică. Tu, cuvioasă, te rugai în Duhul Sfânt, ca să sporească credinţa în popor, 
zicând: Aliluia! 


Icosul al 10-lea 

Dar nesățiosul păgân Prov, cel prea mult blestemat, neputând să-ţi plece voinţa ta, 
a poruncit să-ți smulgă limba din gură. Tu, Sfântă Anastasia, văzând al tău sfârşit, 
cu grele suspine te rugai lui Dumnezeu. lar noi văzând această patimă, te lăudăm 
cutremuraţi în fiinţa noastră cu plângere aşa: 

Bucură-te, că pentru ale tale chinuri, poporul ce era de faţă a fost cuprins de în- 
fiorare; 

Bucură-te, căci de toată mulţimea tiranii au fost mustraţi; 

Bucură-te, şi i-au numit sălbatici şi blestemaţi; 

Bucură-te, căci vrăjmaşii nu s-au săturat a vărsa sângele tău; 

Bucură-te, că ţi-au smuls limba din gura cea grăitoare de Dumnezeu; 
Bucură-te, Sfântă Anastasia cea purtătoare de chinuri; 

Bucură-te, că ai glăsuit Treimea prin grele suspinuri; 

Bucură-te, căci eşti cu trupul şi sufletul înveşmântat strălucitoare; 
Bucură-te, cuvioasă muceniţă Anastasia, mult pătimitoare! 


Condacul al 11-lea 

Ne mai având spurcatul tiran răbdare, fiind defăimat de popor, a poruncit ca să 
ducă pe sfânta afară din cetate şi cu sabia să fie tăiată. Şi aşa marea muceniţă 
Anastasia a ajuns la capătul nevoinţei, grăind din inima sa lui Dumnezeu: Aliluia? 


Icosul al 11-lea 

Plecându-şi capul sub sabie, trecut-a la Domnul dintr-această iarnă grea a sufe- 
rinţelor muceniţa Anastasia. Se odihneşte în cămara Mirelui său, unde acum se ve- 
seleşte pentru veşnicie. Lacrimile noastre nu se vor usca şi te vom lăuda până vom 
ajunge la tine aşa: 

Bucură-te, că ai ajuns cu mare biruinţă la capătul alergării tale; 

Bucură-te, icoană vie şi duioasă în slava Domnului cea tare; 

Bucură-te, odraslă mucenicească şi purpurie floare; 

Bucură-te, tânără căprioară ce ai mers la a morţii junghiere; 

Bucură-te, izvorul cel de miere curgător şi dătător de mana nemuririi; 

Bucură-te, părticică mântuită de lacrima harului Treimii,; 

Bucură-te, diamant de loviturile păgâne nezdrobit; 

Bucură-te, mamă duhovnicească ce chinuită te-ai slăvit; 

Bucură-te, că diadema de nuanţată lumină din mâna Arhiereului ceresc ai primit; 
Bucură-te, cuvioasă muceniţă Anastasia, mult pătimitoare! 


Condacul al 12-lea 
Zăcând trupul tău pe pământ, îngerul Domnului s-a arătat stareţei tale Sofia în vis, 
spunându-i să îngroape mult nevoitorul tău corp. Atunci Sfânta Sofia a luat tămăre 
şi giulgiu de in şi a mers la locul acela arătat de înger, cântând cu multă durere lui 
Dumnezeu: Aliluia! 


Icosul al 12-lea 

Ajungând stareţa Sofia la acel loc şi găsind sfintele tale moaşte, zdrobite, sfâşiate şi 
tăiate, sărutându-le şi cu giulgiu curat, înfăşurându-le la un loc de cinste le-a în- 
gropat, iar noi te pomenim aşa: 

Bucură-te, mare muceniţă Anastasia, căci cu sabia ai fost tăiată; 

Bucură-te, ce la dulcele tău Mire de îngeri ai fost ridicată; 

Bucură-te, că ai primit cunună, pe Hristos Cel prea iubit; 

Bucură-te, că pentru numele Lui ai pătimit; 

Bucură-te, căci trupul tău zdrobit şi sfâşiat; 

Bucură-te, de înger, stareţei a fost arătat; 

Bucură-te, că acum la Domnul lisus în slavă te veseleşti; 
Bucură-te, căci vieţuieşti împreună cu oştile cereşti; 
Bucură-te, ceea ce pe tirani i-ai biruit; 

Bucură-te, şi viaţă veşnică, o, ai primit; 

Bucură-te, cuvioasă muceniţă Anastasia, mult pătimitoare! 


Condacul al 13-lea (de trei ori) 

O, mare muceniţă a lui Hristos Anastasia, care pentru Domnul ai pătimit şi sfârşitul 
prin sabie l-ai primit, adu-ţi aminte de noi care facem a ta pomenire şi ne fii mij- 
locitoare înaintea lui Dumnezeu, ca milostiv să ne fie nouă şi iertător, ca împreună 
cu tine să slăvim şi să cântăm în veacul ce va să fie: Aliluia! 


Apoi se zice: 


Icosul 1 

În post, privegheri şi rugăciuni neîncetate ai crescut şi ai petrecut în sfânta mă- 
năstire, unde cu tot sufletul ai slujit Domnului. Ca un crin alb ai înflorit în grădina 
lui Hristos, împodobindu-ţi fecioria cu virtuţi sfinte, ai ajuns bine plăcută Domnu- 
lui, pentru aceasta noi te lăudăm aşa: 

Bucură-te, Sfântă Anastasia fecioară prea frumoasă; 

Bucură-te, cea prea mult lăudată întru învăţătura creştinească; 

Bucură-te, căci Dumnezeu a vrut ca să te ocrotească; 

Bucură-te, în viaţa călugărească să te desăvârşească; 

Bucură-te, cu darul Său din restriştea lumii te-a luat; 

Bucură-te, şi cu lumina Sa, mintea ţi-a îmbrăţişat; 

Bucură-te, odraslă sfântă de Hristos aleasă; 

Bucură-te, ca să-l ajungi scumpă mireasă; 

Bucură-te, pasăre măiastră care cânţi noaptea la rugăciune; 

Bucură-te, ceea ce ai fost scoasă din a lumii deşertăciune; 

Bucură-te, cuvioasă muceniţă Anastasia, mult pătimitoare! 


Condacul 1 

Orfană ai rămas de mică fiind de trei ani, dar Părintele orfanilor, care nu părăseşte 
pe cei străini, a rânduit ca să fii luată într-un sfânt locaş al unei mănăstiri, unde ai 
crescut cu multă grijă. Acolo cu darul lui Dumnezeu ai învăţat sfânta credinţă şi te- 
ai încununat cu frumoase virtuţi, ajungând la desăvârşirea sfinţeniei, pentru care 
noi te lăudăm: Bucură-te, cuvioasă muceniţă Anastasia, mult pătimitoare! 

Mare muceniţă a lui Hristos Anastasia, ce ai suferit pentru credinţa dreptslăvitoare, 
învaţă-mă pe mine cel ce sunt întunecat şi fără cunoştinţă, a mărturisi pe Dumne- 
zeu şi a sta neclintit în credinţă. 


Tu care ai suferit dezbrăcarea trupului asemenea ca a lui Hristos, îmbracă-mă în 
haina pocăinţei celei adevărate. Focul cel iute şi arzător în care ai fost pusă să 
stingă văpaia patimilor mele cele necurate de care sunt cuprins. Roata cea îngro- 
zitoare pe care ai fost legată şi zdrobită la oase să vindece sufletul meu cel ruinat 
de păcate. Sânurile tale care au fost tăiate fără milă de păgâni, cu briciul otrăvit, să 
întinerească sufletul meu îmbătrânit şi gârbovit de mulțimea fărădelegilor. Capul 
tău cel prea cinstit care cu sabia a fost tăiat să înalțe capul meu către Dumnezeu, 
căci spre patimi rele este aplecat. 


Mijloceşte pentru a ajunge şi noi în Împărăţia luminii celei neapropiate a Sfintei 
Treimi acum şi în veci. Amin. 


2 5 e 


În vremea împăraţilor Deciu (250-253) şi Valerian (253-260) şi a ighemonului 
Prov, era o mănăstire mică de fecioare în apropiere de cetatea Romei. Această 

mănăstire se afla la un loc deosebit şi neştiut, având câteva călugăriţe îmbunătăţite, 
între care era şi egumena Sofia, bătrână şi desăvârşită în fapte bune. 


În acea mănăstire se afla şi fericita fecioară Anastasia, de prin părţile Romei, 
care, rămânând orfană de părinţi la vârsta de trei ani, a fost luată de bătrâna 
Sofia, care a crescut-o în mănăstire, învățând-o toate faptele bune, încât le 
covârşea pe toate celelalte fecioare, nu numai în frumuseţe, dar şi în post, în 
nevoinţe şi în toate celelalte osteneli. Ajungând cu vârsta aproape de douăzeci de 
ani şi aflând unii cetăţeni de frumuseţea ei, au dorit ca s-o ia în căsătorie şi 
foarte mult se sârguiau pentru acest lucru. Dar Sfânta fecioară, socotindu-le pe 
toate deşertăciune, s-a făcut mireasă lui Hristos, păzindu-şi fecioria, priveghind 
ziua şi noaptea în rugăciuni. 


Iar diavolul se silea foarte mult ca s-o abată pe fecioara lui Hristos de la viaţa ei 
cea asemenea cu îngerii şi s-o înduplece spre lume, ostenindu-se asupra ei cu 
războiul trupului, cu gânduri necurate, cu înşelăciunile şoaptelor celor viclene şi cu 
alte feluri de meşteşuguri ale sale. N-a sporit însă nimic împotriva aceleia în a cărei 
neputincioasă fire se sălăşluia puterea lui Hristos, căci călca cu feciorelnicele ei 
picioare blestematul trup al şarpelui iadului. Neputând diavolul s-o biruiască pe 
mireasa cea nebiruită a lui Hristos cu războiul cel dinăuntru şi tăinuit, s-a ridicat 
împotriva ei pe faţă, pornind contra fecioarei pe cumpliţii muncitori. Pentru că în 
acea vreme era prigoană mare împotriva creştinilor, i-a îndemnat pe necredincioşii 
care îi urau pe creştini, ca s-o defaime pe ea la ighemonul Prov. 


Mergând aceia la necuratul ighemon, i-au spus despre Anastasia că este o fecioară 
cum nu se află alta mai frumoasă în toată Roma. Apoi i-au mai spus că îşi petrece 
viaţa într-un loc deosebit, la nişte femei sărace, care viețuiesc fără de bărbaţi şi 
nevoind să se căsătorească, batjocorind viaţa păgânilor, crezând în Cel răstignit şi 
râzând de zeii lor. 


Ighemonul, auzind de frumuseţea Anastasiei, îndată a trimis pe slujitorii săi ca s-o 
aducă. Aceştia s-au dus, dar nu au putut să deschidă mănăstirea, până ce n-au tăiat 
uşile cu securile. Văzând acest lucru, pustnicele celelalte s-au speriat foarte tare şi 
temându-se, au deschis o altă uşă şi au fugit. 

lar ei au răspuns: Bătrâno, dă-ne pe fecioara Anastasia, pe care o ai aici, căci aşa 
voieşte ighemonul Prov”. 


Slujitorii, socotind că vrea s-o înfrumuseţeze cu podoabe şi cu îmbrăcăminte 
obişnuită, au aşteptat două ceasuri. Însă duhovniceasca maică Sofia, vrând să-şi 
înfrumuseţeze pe fiica sa cu podoabe sufleteşti ca să fie plăcută Mirelui ceresc, a 
luat-o şi a dus-o în biserică. 


i lar Anastasia a zis: » PI 
5 Astfel vorbind între ele două ceasuri şi mai bine şi dându-și cea mai de pe urmă 3 
L sărutare, slujitorii trimişi de ighemon s-au supărat așteptând. Şi intrând în biserică, șl 
| le-au găsit nu îngrijindu-se de împodobirea trupească, ci vorbind cu umilinţă, 

re mângâindu-se una pe alta şi întărindu-se întru Domnul. De aceea, s-au mâniat “ 
i foarte tare şi apucând pe Anastasia ca lupul pe oaie, i-au pus fiare pe grumaz şi au Se 
, dus-o repede în cetate, înfățişând-o înaintea ighemonului. Iar ea, deşi stătea cu i 


faţa înaintea lui, cu mintea sa era mai mult înaintea lui Hristos, Mirele ei şi cu 
ochii inimii privea frumuseţea Lui. 


Văzând-o, toţi s-au mirat de frumuseţea ei şi de smeriţii ei ochi, precum şi de blân- 
deţea ei. 


Apoi ighemonul a zis către dânsa: „De ce neam eşti, de ce credinţă şi care îţi este 
numele?" 


Iar Sfânta a răspuns cu glas blând, căutând în jos: 


Ighemonul a zis: „Romanilor le este neobişnuit acest nume şi nu ştiu ce înseamnă 
Anastasia”. 


Sfânta a răspuns: 


Ighemonul a zis: „Să-mi răspunzi cu blândeţe, fecioară, ca să nu mă porneşti spre 
mânie, căci îţi cruţ tinereţea şi nu vreau să pierd frumuseţea ta, ci ascultă-mă ca 
pe un tată care vrea să te sfătuiască de bine. De ce te-ai amăgit fără de folos cu 
învățătura creştinească şi îţi pierzi în deşert anii tăi, lipsindu-te de viaţa cea bună 
şi de desfătările pe care zeii le-au dat oamenilor, spre veselie? De ce ascunzi într- 
un Colț întunecat o aşa frumuseţe, care şi la boierii cei mari poate să fie plăcută? 
Ce mângâiere ai dacă fugi de petrecerea împreună cu oamenii şi ca o fiară 
locuieşti singură? Care iţi este câştigul dacă eşti chinuită şi mergi la moarte 
pentru Cel răstignit? Oare nu este bine să te închini Zeilor noştri cei fără de 
moarte, să-ţi iei un bărbat cinstit, frumos şi de neam bun, să te mângâi cu bucurii 
şi să te veseleşti cu fiii, să vieţuieşti în cinste şi în slavă, între oamenii cei buni şi 
să ai multe averi, aur şi argint, şi să nu-ţi pierzi în cea mai mare trudă şi sărăcie 
viața cea dată de zei, spre bună petrecere? Deci, te sfătuiesc pe tine, apropie-te şi 
te închină zeilor şi îndată vei avea bărbat de neam mare şi cinstit, Slăvit şi bogat, 
care va fi înaintea scaunului împărătesc cu multă laudă şi cu care şi tu asemenea 
vei fi în mare cinste şi te vei indulci de toate bunătăţile, în toate zilele vieţii tale”. 


La aceste cuvinte, Sfânta Anastasia, adie auciue şi ochii săi cei i plecați î în Jos şi cău- 
tând la Miine a Zis: 


e 
o 


o 
o 


Atunci ighemonul a poruncit celor ce stăteau de faţă să o bată peste obraz, zicându- 
i: „Oare aşa răspunzi luminatului stăpânitor?" 


Apoi, vrând să o facă de ruşine, a poruncit să-i rupă hainele de pe dânsa şi să fie 
arătată goală înaintea tuturor. 


Și a zis către dânsa: „Oare frumos îţi este, fecioară, ca să stai înaintea tuturor aşa 
goală?" 


A răspuns Sfânta: 


Apoi a zis celor ce o dezbrăcaseră: 


Atunci, la porunca ighemonului, au întins-o cu faţa în jos şi au legat-o de patru 
stâlpi, apoi au pus sub dânsa foc cu smoală şi cu pucioasă şi astfel au chinuit-o cu 
foc şi cu fum greu, iar pe spate au bătut-o cu toiege fără milă. 


Sfânta răbda chinurile şi în loc de suspinuri, zicea psalmul lui David: „Miluieşre- 
mă, Dumnezeule”. 


Atât de mult a fost bătută, încât au obosit cei care o băteau. După aceasta au 
dezlegat-o de pe stâlpi şi luând-o de pe foc, au legat-o pe o roată şi întorcând roata, 
toate oasele i le-au zdrobit, iar venele i s-au rupt. 


Dar ea se ruga către Domnul: 


Și îndată, cu puterea lui Dumnezeu, roata s-a oprit şi a stat nemişcată şi Sfânta 
Anastasia a fost dezlegată de o mână nevăzută. Apoi cu tot trupul s-a arătat 
nevătămată şi sănătoasă, încât toţi se mirau de o asemenea minune. 


Deci ighemonul putea cu o minune ca aceasta să vină în simţire şi la cunoştinţa 
adevăratului Dumnezeu, dar l-a orbit răutatea şi a început cu alte munci a o chinui 
pe sfânta. A poruncit ca sfânta să fie spânzurată, să-i fie strujite coastele şi să-i 
rupă trupul, iar ea răbda toate acestea cu Dătb alis ŞI numai Sp Lin Dumnezeu î ÎŞI 
ridica ochii, zicând: | 


După aceasta au coborât-o de pe lemn şi a zis ighemonul către dânsa: „Anastasia, 
oare bine îţi este acum?" 


lar Sfânta a răspuns: 


Atunci ighemonul a zis: „Dacă îţi place să rabzi chinuri pentru Cel răstignit, îţi 
voi înmulți această plăcere”. 


Și a poruncit ca să-i fie tăiaţi sânii cu briciul. Sfânta, văzând sângele care curgea 
din ea, a început a slăbi foarte mult şi cerea apă de băut. Unul dintre cei ce erau 
acolo, pe nume Chiril, aducând apă, i-a dat să bea, iar ea, gustând pEunii ana, a ZIS 
către cel ce i-a se apă: | | 


Ighemonul a zis către dânsa: „îţi sunt de ajuns chinurile sau mai vrei să fii chi- 
nuită?" 


A răspuns Sfânta: 


Atunci chinuitorul a poruncit ca să-i smulgă unghiile de la degete, după aceea să-i 
taie mâinile şi picioarele şi apoi să-i sfărâme toți dinţii. Sfânta a început iarăşi a 
slăbi şi a cere apă, căci din gura ei curgea mult sânge. Atunci Chiril, cel mai înainte 
pomenit, a adăpat-o cu puţină apă, iar ighemonul, văzându-l pe Chiril că adapă pe 
muceniţă cu apă şi socotind că este creştin, căci aşa şi era, îndată a poruncit ca 

acesta să fie tăiat cu sabia. Şi fiind tăiat, fericitul Chiril s-a dus către Domnul ca să- 
şi ia plata sa pentru paharul cel cu apă rece cu care a adăpat pe muceniţă în numele 
lui Hristos. 


Sfânta, răcorindu-se cu apă, a răsuflat puţin şi se ruga, zicând: | i ia pa 


ŞI ighemonul a poruncit ca să i se taie limba. 


Atunci Sfânta a zis: 


Luând sluga un cleşte, l-a băgat în gura sfintei şi i-a tras limba afară şi i-a tăiat-o. 
Atunci tot poporul a strigat înspăimântat, defăimând şi ocărând pe ighemon pentru 
o muncire atât de cumplită şi lipsită de omenie. Ighemonul, mâniindu-se pe popor, 
a poruncit ca sfânta să fie dusă afară din cetate şi să i se taie cu sabia cinstitul ei 
cap. Astfel şi-a săvârşit nevoinţa muceniciei, sfânta şi vrednica de laudă, mare 
muceniţă a lui Hristos, Anastasia. 


Sfântul ei trup a fost lăsat neîngropat ca să fie spre mâncare fiarelor şi păsărilor, 
dar cu dumnezeiască acoperire se păzea neatins. Venind noaptea, îngerul s-a 
arătat fericitei stareţe Sofia şi i-a poruncit Să ia trupul Sfintei Anastasia care 
zăcea în câmp, afară din cetate. Fa, luând o pânză curată, a ieşit din mănăstire şi 
nu ştia în ce parte să meargă. Apoi, rugându-se lui Dumnezeu cu tot dinadinsul şi 
fiind povăţuită de el, a mers la locul unde era aruncat sfântul trup al duhovniceştii 


Plângând astfel, se gândea ce să facă, pentru că era singură, ba şi slabă şi abia 
putea umbla cu toiagul. Neputând să ia şi să ducă acel trup ca să-l îngroape, se 
mâhnea, nepricepându-se ce să facă. Atunci, după rânduiala lui Dumnezeu, au 
venit nişte oameni necunoscuţi de ea, cinstiţi la vedere, cucernici la vorbă şi 
creştini cu credinţa. Aceştia, găsind-o pe stareță plângând deasupra trupului, i- 
au ajutat ei şi adunând mădularele tăiate, adică mâinile şi picioarele, care erau 
aruncate afară din cetate, au pus sfântul cap la loc deosebit şi cinstit şi cântând 
acolo deasupra gropii, au îngropat comoara cea de mult preţ, slăvind pe Tatăl şi 
pe Fiul şi pe Sfântul Duh. Amin. 


(Vieţile Sfinţilor - Sfânta muceniţă Anastasia Romana) 

Sfânta mare muceniţă Anastasia din Roma, prăznuită pe 29 octombrie, este una 
dintre ocrotitorii Sfintei Mănăstiri Grigoriu din Sfântul Munte. O mare parte din 

moaştele Sfintei Anastasia Romana se află în mănăstire. 

